cyanic-selkie/wikianc huggingface dataset:
Oromë
Oromë (fra Valarins Arômêz) er en Vala. Navnet hans betyr: høylytt trompetist. Han er også kjent som Aldaron, Araw, Béma, Tauron, Valaenes jeger, Den store rytter og Skogenes herre. Han er bror av Nessa og gift med Vána. I de to trærs år, etter at de fleste av Valaene hadde dratt fra Midgard og gjemt seg i Aman, Drev Oromë fremdeles med jakt i Midgards skoger. Derfor var det han som fikk ansvaret for å finne alvene da de våknet i Cuiviénen, og han var den første som gav dem navnet Eldar. Fordi han var en mektig jeger fikk han en aktiv rolle i kampen mot Morgoth. Han hadde et stort horn (Valaróma) og en mektig ganger (Nahar). Oromë red på Nahar gjennom Midgard første gang han traff Quendi, og gnistrene fra hovene til Nahar var det første lyset i Valinor etter at lyset fra de To Trærne hadde slukket.
Oromës stamtre
Ilúvatar | | | |____________________________        |  | |________________             |     ___|  |___________     _|_______      |     |     |          |     |       |      |   Aulë = Yavanna   Vána = Oromë  Nessa = Tulkas
Vala (Middle-earth) Ainur ヴァラ Valar Валар Valar (Tolkien)
Nodina
Nodina er en slekt av biller som tilhører familiegruppen bladbiller (Chrysomelidae).
Utseende
Nokså små (1,5 - 2 millimeter), korte og brede, blanke, mørke bladbiller. Antennene er omtrent halvparten så lange som kroppen. Pronotum og dekkvinger danner en kontinuerlig kurve.
Levevis
Både larvene og de voksne (imago) er planteetere.
Utbredelse
Slekten er vidt utbredt i Asia.
Yingluck Shinawatra
Yingluck Shinawatra (RTGS: Yinglak Chinnawat, thai: ยิ่งลักษณ์ ชินวัตร, uttale: [jîŋ.lák t͡ɕʰīn.nā.wát]) (født 21. juni 1967) er en thailandsk politiker. Hun var Thailands statsminister fra 2011 til 2014. Den 11. mai 2011 ble hun nominert som statsministerkandidat for Phuea-thai-partiet. Phuea-thai vant valget den 3. juli 2011, og 5. august stemte 60 % av representantene i Thailands underhus for at hun skulle bli landets statsminister.
Bakgrunn
Yingluck ble født 21. juni 1967, som det niende og yngste barnet til Lert og Yindee Shinawatra, og hennes eldre bror er tidligere statsminister Thaksin Shinawatra. Shinawatraene tilhører det alternative Changmai-baserte politiske opposisjonsmiljøet (som støttes av rødskjortene), og som i årtier har stått i motsetning til den Bangkok-baserte politiske eliten i Thailand (som støttes av de såkalte gulskjortene). Hun studerte statsvitenskap ved Chiang-Mai Universitet, der hun avsluttet med en bachelorgrad i 1988. Så fortsatte hun sine studier i statsvitenskap og bedriftsøkonomi i USA, der hun studerte ved Kentucky State University og mottok en mastergrad i 1990. Etter at hun reiste tilbake til Thailand, jobbet hun i ledende stillinger i ulike selskaper i hennes families eie. Politisk var hun, frem til hun ble lansert som statsministerkandidat, knapt synlig.
Protester, avsettelse og kupp
Det ble organisert massedemonstrasjoner av det rojalistiske partiet Demokratene ved Suthep Thaugsuban, det tidligere PAD (også kjent som gulskjortene), og PAD-tilknyttede studenter, mot regjeringen hennes i 2013. De ønsket at den skulle erstattes med et ikke-valgt «folkeråd». Som svar på demonstrasjonene ba hun den 9. desember 2013 om at parlamentet skulle oppløses og at det skulle skrives ut nyvalg den 2. februar. Valget ble forstyrret av demonstrantene, men siden det gikk fredelig for seg i de nordlige og nordøstlige provinsene der hun hadde stor støtte, var hun nesten sikret en legitim seier, og hun kunne bli sittende som fungerende statsminister. Grunnlovsdomstolen i landet annullerte valget fordi forstyrrelsene hadde ført til at valget ikke kunne gjennomføres i 28 valgdistrikter i sør, et område der opposisjonen hadde stor oppslutning. Den 7. mai 2014 ble hun avsatt av grunnlovsdomstolen. Retten fant henne skyldig i maktmisbruk da hun i 2011 avsatte den nasjonale sikkerhetssjefen Thawil Pliensri, som var utnevnt av opposisjonen. Etter statskuppet i Thailand i mai 2014 ble hun pågrepet sammen med andre politikere og holdt i fangenskap i noen dager mens militæret sikret makten.
Dom etter program for pant av risavlinger
I 2016 fikk hun en bot på 35,7 milliarder baht fordi prosjektet der risbønder kunne pante sin (førstkommende) avling - โครงการจำนำข้าว - tapte penger den gang hun var statsminister.
I september 2017 ble hun dømt in absentia til fem års fengsel for uaktsomhet i forbindelse med vanstyre av et program for subsidiering av ris. Man antar at hun i slutten av august samme år flyktet til Dubai, der broren Thaksin bor.
I august 2019 ble det kjent at hun hadde fått serbisk statsborgerskap.
Kunståret 1566
Kunståret 1566 er en oversikt over hendelser, fødte og avdøde kunstnerpersonligheter i 1566.
Fylkesvei 5138
Fylkesvei 5138 går mellom Våge og Bekkjarvik i Austevoll kommune.
Frem til 2019 hadde veien betegnelsen fylkesvei 151 (Hordaland).
Trippelententen
Trippelententen (entente, uttales aŋtˈaŋtə, fransk: 'intensjon', 'overenskomst', 'vilje') er en betegnelse for den politiske «forståelsen» som eksisterte mellom Storbritannia, Frankrike og Russland før første verdenskrig.
Bakgrunn
Denne hadde sin bakgrunn i alliansen mellom Frankrike og Russland fra 1891–1893, rettet mot Trippelalliansen mellom Tyskland, Østerrike-Ungarn og Italia som ble inngått 20. mai 1882.
For å utnytte deres mulighet for å kontrollere Den engelske kanal, bestemte Storbritannia seg for å inngå en allianse med Frankrike. De inngikk i april 1904 en avtale der Frankrike anerkjente Storbritannias interesser i Egypt, mens Storbritannia anerkjente Frankrikes i Marokko. Denne avtalen vakte stor misnøye i Berlin, og i den første marokkokrisen gjorde den tyske regjeringen et mislykket forsøk på å tvinge partene til å oppgi den.
Utvidet i 1907
I 1907 ble den britisk-franske entente supplert med en tilsvarende britisk-russisk, Den anglo-russiske konvensjon, med hensikt å regulere «interessesfærene» i Iran. Den bakenforliggende årsaken var imidlertid at både Storbritannia og Russland følte seg truet av tyske fremstøt mot stredene ved Dardanellene og mot Persiabukta.
Trippelententens status
Til tross for at britene stadig fremholdt at trippelententen ikke var en bindende militærallianse, foregikk det hemmelige fransk-britiske militære forhandlinger fra 1906, og 1912 ble man enig om en fordeling av de to lands flåtestyrkers ansvar; forsvaret av den franske Nordsjøkyst ble overlatt til den britiske flåte, mens den franske flåten fikk et tilsvarende ansvar for i Middelhavet.
Grupperingen av de tre stormaktene (forsterket av diverse avtaler med Japan, USA og Spania) utgjorde at denne likevel ble en slagkraftig motvekt mot Trippelalliansen. Italia brøt imidlertid med Trippelalliansen da første verdenskrig var et faktum, da alliansen var en forsvarsallianse og forutsetningen for denne ble brutt da Tyskland og Østerrike-Ungarn erklærte krig i 1914.
Hickory County
Hickory County er et fylke i den amerikanske delstaten Missouri.
Pseudopectinosoma
Pseudopectinosoma er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utbredelse
Arten er bare kjent fra Colombia.
Acaraú
Acaraú er en kommune i delstaten Ceará i nordøstregionen av Brasil.
Europavei 512
E512 eller Europavei 5121 er en europavei som går mellom Remiremont og Mulhouse i Frankrike. Veiens lengde er rundt 80 km.
Lars Fredrik Frøislie
Lars Fredrik Frøislie (født 28. juli 1981 i Hønefoss) er en norsk musiker, multiinstrumentalist, låtskriver og plateprodusent.
Frøislies hovedinstrumenter er keyboard og trommer og han benytter autentiske analoge tangentinstrumenter som blant andre Chamberlin M1, Mellotron M400, Hammond C3-orgel, Rhodes MkII, Hohner Clavinet D6, ARP, Mini Moog, Roland VP-330, Prophet-5, Solina String Ensemble, Marxofon, tremoloa, piano og cembalo. Han driver også plateselskapet Termo Records sammen med Jacob Holm-Lupo.
Han er medlem av Wobbler, Tusmørke, Three Winters og White Willow og har spilt keyboards for blant andre Xploding Plastix, Finn Coren, Rachel Haden, Shining, Ásmegin, Urgehal, Trollfest, The Opium Cartel og The Electones. Frøislie har også skrevet musikk for TV og film sammen med musikeren og komponisten Ketil Vestrum Einarsen fra Jaga Jazzist, White Willow og Geir Lysne Listening Ensemble. Frøislie medvirket også med trommer, piano og synthesizer på Trond Bråthens prosjekt Angst Skvadron. Frøislie og Bråthen spilte også sammen i bandet In Lingua Mortua.
Frøislies første soloalbum, Fire fortellinger, ble utgitt 2. juni 2023 på Karisma Records.
Diskografi (utvalg)
Soloalbum
med Ásmegin
med White Willow
med In Lingua Mortua
med The Opium Cartel
med Tusmørke
med Three Winters
med andre artister
Holt County (Missouri)
Holt County er et fylke i den amerikanske delstaten Missouri.
Maria Bernardita B. Ramos
Maria Bernardita «Ditas» Bañares Ramos (født 17. februar 1944 i Gubat på Sorsogon på Filippinene, død 8. september 2020 i Sorsogon) var en filippinsk politiker. Hun var medlem av det filippinske representantenes hus fra det 2. kongressdistrikt i provinsen Sorsogon fra 2019 til sin død i 2020.
Bakgrunn
Hun var den yngste av seks barn til Deogracias Pura Ramos sr. fra Gubat, og hans hustru Vicenta Bañares fra Barcelona i Sorsogon. Hun gikk på barneskole i Gubat, og fortsatte i Cagayan de Oro dit familien flyttet da faren, som var offiser i den filippinske hær, ble stasjonert til Mindanao. avsluttet grunnskolen i Sampaloc i Manila. I Manila tok hun ungdomsskole og college, og studerte engelsk ved Philippine Women's University, og studerte så japansk.
Karriere
Hun arbeidet som lærer og senere som turistguide og i reisebyrå. I 29 år arbeidet hun som reisearrangør i ledelsen av de filippinske avdelinger av Lufthansa og Hapag-Lloyd, til hun pensjonerte deg i an alder av seksti år fra disse selskaper i 2006.
Etter at hun kom inn som folkevalgt i den filippinske kongressen i 2019 var hun med på å fremlegge 29 lovforslag på en rekke felter. Hun gikk blant annet inn for et forslag som hevet den seksuelle lavalder til 16 år.
Hun døde i september 2020 av covid-19, to dager eetter at denne diagnosen var blitt stilt.
Marvin Opler
Marvin Kaufmann Opler (født 13. juni 1914 i Buffalo i delstaten, New York i USA, død 3. januar 1981) var en amerikansk sosialantropolog og sosialpsykiater. Hans bror Morris Edward Opler var også en velkjent antropolog. Morris og Marvin Opler var sønnene til Arthur A. Opler, en handelsmann født i Østerrike. Marvin Opler er best kjent for Midtown Community Mental Health Research Study i (New York). Dette studiet utforsket følgende av det urbane liv, og la mye av grunnlaget for sosialpsykiatrien på 1950-tallet.
Opler studerte ved Columbia University sammen med Ruth Benedict og Ralph Linton. Han mottok sin Ph.D. fra Columbia i 1938.
Foibe
Foibe (gresk: Φοίβη) var i henhold til gresk mytologi en av titanene, en opphavelig gudinne, datter av Uranos (Himmelen) og Gaia (Jorden).
Navnet hennes er assosiert med de greske ordene foibos i meningen «skinnende» eller «strålende», foibaô, «å rense», og foibazô, «å gi profeti». Hun var tradisjonelt knyttet til månen (se Selene), som i den elisabethanske dramatikeren Michael Draytons Endimion and Phœbe (1595), den første bevarte behandlingen av Endymion-myten på engelsk. Hennes make var broren Koios, og med ham fikk to døtre, Leto som fødte Apollon og Artemis, og Asteria, stjernegudinnen som fødte datteren Hekate.
Orakelet i Delfi
Foibe var den tredje gudinne som holdt orakelet i Delfi og som hun deretter ga til sitt barnebarn Apollon på hans fødselsdag.
I henhold til en tale som Aiskhylos i Eumenidene som han legger i munnen på prestinnen i Delfi, mottok hun kontrollen over orakelet i Delfi fra Themis: «Foibe i denne rekkefølgen synes å ha vært hans [Aiskhylos] private oppfinnelse,» mener forskeren D.S. Robertson, begrunnet i at tre store fordelinger av orakelkraft ved Delfi tilsvarte tre generasjoner av guder, «Uranos, som var passende, ga orakelet til sin hustru Gaia og Kronos ga sin del passende til sin søster Themis.»
Da det var Zevs tur å gi gaven kunne ikke Aiskhylos fortelle at orakelet ble gitt direkte til Apollon for han var ikke født ennå, merket Robertson seg, og således ble Foibe koblet inn. Disse antatte mannlige utnevnelser av makt ved Delfi som uttrykt av Aiskhylos er ikke født ut av den vanlige moderne rekonstruksjonen av hellige steder i den førolympiske historien.
Helena Fromm
Helena Fromm (født 5. august 1987) er en tysk taekwondoutøver som konkurrerer i klasse -67 kilo. Hun vil representere Tyskland under Sommer-OL 2012, etter å ha kvalifisert seg til lekene ved å ha blitt nummer 2 i europakvalifiseringen.
Småasal
Småasal (Sorbus subarranensis) er et løvfellende tre i asalslekta innenfor rosefamilien.
Det kan bli opptil 5–6 m høyt. Bladene er smale, elliptiske og skåret minst ¼ inn til hovednerven. De frie småbladene som rognasal har, mangler som regel. Arten vokser i tørre skogkanter, i krattskog og på berg. Småasal er endemisk for Norge og finnes bare i Hordaland, hovedsakelig i Kvam. Lignende planter fra Telemark og Buskerud bør oppfattes som egne arter.
The MacArthur Fellows Program
Man kan ikke sende inn søknader, men folk nomineres anonymt og nominasjonene behandles av en anonym komité. Hele prosessen er konfidensiell.
Liste over MacArthur Fellows
MacArthur Fellows etter tildelingsår:
Kjose kirke
Kjose kirke er en langkirke fra 1850 i Larvik kommune, Vestfold og Telemark fylke. Den ligger ved det lille stedet Kjose ved vestbredden av Farrisvannet, nordvest for Larvik.
Byggverket er i tre og har 200 plasser.
Ryu
Ryu er en amerikansk rapper som er med i bandene Fort Minor, Styles of Beyond og Demigodz, han er en kjent rapper og var også med i og lage Linkin Park albumet Reanimation med Mike Shinoda, han er med i sangen «Wth>You» på albumet. Han og Mike har hatt god kontakt siden 1996, på den tiden jobbet Mike med kovrene til cd-ene deres. Han har også lagd et eget soloalbum, Megadef, som fikk ganske bra kritikk.
Howard County (Missouri)
Howard County er et fylke i den amerikanske delstaten Missouri. Fylket ligger 201 meter over havet.
Matt Targett
Matt Targett (født 24. desember 1985) er en australsk svømmer, som spesialiserer seg i frisvømming. Han representerte landet sitt under Sommer-OL 2012 i London, der han tok bronse på 100 meter medley stafett.
Fylkesvei 6592
Fylkesvei 6592 (Fv6592) går mellom Kvile og Korsvegen i Melhus.
Før Trøndelag fylke ble opprettet 1. januar 2018 hadde veien betegnelsen fylkesvei 696 (Sør-Trøndelag).
Ellen Marsvin
Ellen Marsvin (født 1. februar 1572 i Landskrone, død 11. november 1649 på Holckenhavn), var en dansk adelsdame og godssamler. Hun var født på Landskrone slott i Skåne og ble mor til Christian IVs hustru til venstre hånd Kirsten Munk.
Marsvin betyr på dansk nise, hvalarten som også ses på slektens våpenskjold.
Historie
Da Ellen Marsvin var 17 år arrangerte foreldrene ekteskap med 52-årige Ludvig Munk til Nørlund slott, som hadde en fortid som hoffmarskal og stattholder i Norge, og som nå var norsk lensmann. Han skal ha hatt den samme "robuste moralen" som Ellen Marsvins far.
Den unge Ellen har trolig i perioder måttet ta seg av den daglige driften av ektemannens danske eiendommer, når Ludvig Munk besøkte de norske len. I 1602 ble hun enke, og fra da av stod hun for driften helt alene. Fem år senere giftet hun seg på nytt med lensmannen på Odensegård, den 50 år gamle Knud Rud til Sandholt. Ellen knyttet dermed igjen forbindelser til adelens høyeste lag. I 1611 ble hun imidlertid enke for annen gang, og kastet seg med stor energi over godsdrift, oppkjøp av gods og utbygginger. Det har gitt henne et image som en hard forretningskvinne, og hun ble i sin samtid den største godseieren på Fyn.
Kongens svigermor
I 1615 oppsto et kjærlighetsforhold mellom Ellens datter Kirsten Munk og kong Christian IV, og Ellen ble pådriver for opprettelsen av et juridisk dokument som skulle sikre Kirsten et len på livstid etter kongens død. Datteren ble viet til kongens venstre hånd, og morens ambisjoner kunne dermed knapt nå høyere.
Ellen fikk et fortrolig forhold til kongen, og kom til å stå for oppdragelsen av hans og Kirstens barn, deriblant den senere så berømte Leonora Christine. Hennes føleleskalde natur og hektiske forretningsliv har trolig gitt liten plass til datteren såvel som barnebarna. I perioden 1620 mottok hun lenet Dalum kloster.
I 1630 brast Kirstens forhold til kongen, etter at hun hadde hatt et utenomekteskapelig forhold til greve Otto Ludvig av Salm. For å bevare kontakten til kongen, eller for å gi ham skylden for bruddet, førte Ellen Kirstens kammerpike Vibeke Kruse sammen med ham. Med sine gjentatte oppfordringer til Christian IV om å anerkjenne Kirstens siste barn, Dorothea Elisabeth, kom Ellen til å irritere kongen mer og mer. Hun ble til sist fratatt ansvaret for å oppdra barnet, og i 1639 mistet hun også Dalum kloster.
Hun trakk seg derpå tilbake fra hofflivet og det politiske liv, og døde på godset Ellensborg, tidligere Ulfeldtsholm og nåværende Holckenhavn på Fyn. Hun ligger begravet ved siden av sine to ektemenn i Broby kirke.
Mark Bell (ishockey)
Mark Bell (født 5. august 1980) er en kanadisk ishockeytrener og en tidligere profesjonell ishockeyspiller. Bell ble valgt av Chicago Blackhawks i første runde (åttende sammenlagt) av NHL Entry Draft 1998. I NHL spilte Bell for Blackhawks, San Jose Sharks, Toronto Maple Leafs og Anaheim Ducks. Senere i karrieren spilte han i Norge hos Trondheim Ishockeyklubb, Sveits og Tyskland.
Kim Mi-kyung
Kim Mi-kyung (født 11. juli 1987 i Seoul) er en sørkoreansk taekwondoutøver som konkurrerer i klasse -67 kilo. Hun vil representere Sør-Korea under Sommer-OL 2012, etter å ha kvalifisert seg til lekene ved å ha blitt nummer 2 i verdenskvalifiseringen.
Sun Ribo
Sun Ribo  (født 18. desember 1976) er en kinesisk tidligere skiskytter.
Hun representerte Kina under Vinter-OL 1998, 2002 og 2006.
Under VM i skiskyting 2005 overrasket hun stort ved å ta sølv på normalprogrammet.
Thomas Mork
Thomas Mork (født 22. juni 1978 på Averøy) er en tidligere spiller for Molde FK og spillende trener i fotball for Rival. I dag jobber han i trenerteamet til Molde FK sammen med blant andre manager Ole Gunnar Solskjær.
Han er fra Averøy på Nordmøre, og spilte for Grykameratene da Molde FK skrev til ham og inviterte ham til prøvespill i 1995. Mork vant junior-NM i 1996 med seier 1-0 over Viking, og begynte i 1997-sesongen å få innhopp og kampstart for klubbens seniorlag. Debuten var 20.4.1997 mot Strømsgodset. Sammen med jevngamle Stian Ohr og Anders Hasselgård dannet han under Erik Brakstad den såkalte «kyllingrekka» som skulle ta over etter de tre S'ene Ole Gunnar Solskjær, Arild Stavrum og Ole Bjørn Sundgot. Mork gikk på toppidrettslinja ved Molde videregående skole og de var klubbens best betalte juniorer med en inntekt på 150 000 kroner og egen VW Golf med sponsoren Aker RGI ASA på klistremerke. Morks scoringer begynte å komme sommeren 1998 og han var på flere samlinger med U-landslaget og Bjørn Hansen (trener) med debut 3.2.1998 mot Danmark (1-1). Han prøvespilte for Charlton Athletic FC i juli 2003, og hadde ifølge hans agent Stig Lillejord kontakt med belgiske FC Brussels der Bjørn Helge Riise var, da han ikke ville fornye i november 2004. Også Ivar Morten Normark fra Aalesunds FK luktet på ham i denne perioden, idet han kunne gå gratis. Etter 2008-sesongen fikk han ikke fornyet kontrakten.
Han var fra 2009 spillende trener i fotball for Rival der flere tidligere Moldespillere befant seg, blant andre Stig Arild Råket. I 2011 var han sportslig leder for Molde FK sin breddeavdeling.
Louise av Storbritannia (1867–1931)
Louise av Storbritannia og hertuginne av Fife (Louise Victoria Alexandra Dagmar; født 20. februar 1867, død 4. januar 1931) var det tredje barnet og den eldste datter av kong Edvard VII av Storbritannia og dronning Alexandra av Danmark. Prinsesse Louise var søster til bl.a. kong Georg V av Storbritannia og dronning Maud.
Constantin von Wurzbach
Constantin Wurzbach Ritter von Tannenberg (1818-1893) var en østerriksk biograf, leksikograf og forfatter.
Hovedverket er det 60-bind store Biographisches Lexikon des Kaiserthums Oesterreich som inneholder 24,254 biografier om personer som var født i de habsburgske kronlandene mellom 1750 og 1850, eller som levde og virket i området.
Grethe J. Knudsen
Grethe Jeanne Knudsen (født 5. desember 1953) er en norsk teaterleder, tidligere sentral aktivist på norsk venstreside og i kvinnebevegelsen. På 1970-tallet var hun leder for Rød Ungdom.
Hun var leder av Kvinnefronten Grenland fra 1983 til 1992, og satt i Kvinnefrontens landsstyre fra 1994 til 1997. På 2000-tallet har hun sittet i Latin-Amerikagruppenes kvinneutvalg.
Knudsen tok artium i 1972, og studerte senere statsvitenskap, spansk og flerkulturell forståelse.
Hun arbeidet ved Postgirokontoret i Oslo fra 1974 til 1983, deretter ved Postverket i Skien og Porsgrunn fram til 1996. Begge steder var hun tillitsvalgt i fagforeningen.
Hun er også utdannet som tolk, og var høsten 1997 tolk for og deltaker i en «solidaritetsbrigade» ved et seks måneders opphold i Chiapas i Mexico, i regi av Latin-Amerikagruppene. Knudsen har fra 1999 vært frilanstolk i spansk ved Tolketjenesten i Grenland.
Acopiara
Acopiara er en kommune i delstaten Ceará i nordøstregionen av Brasil.
Howell County
Howell County er et fylke i den amerikanske delstaten Missouri.
Scotty Moore
Moore begynte musikkarrieren med å danne et countryband, The Starlite Wranglers i 1954 med bassist Bill Black, og de begynte å jobbe hos Sam Phillips i Sun Records.
Samme år var det en ung musiker med navn Elvis Presley som skulle gjøre en låt, og Scotty og Bill ble med på det.
Kunståret 1643
Kunståret 1643 er en oversikt over hendelser, fødte og avdøde kunstnerpersonligheter i 1643.
Torneå
Torneå (finsk: Tornio; nordsamisk: Duortnus) er en by og kommune i landskapet Lappland i Finland. Byen ligger ved Torne älv og grenser til Sverige, over elven for Torneå ligger den svenske byen Haparanda. Torneå har om lag 22 340 innbyggere og et areal på 1 227,09 km².
Iron County (Missouri)
Iron County er et fylke i den amerikanske delstaten Missouri. Fylket ligger 287 meter over havet.
Smalasal
Smalasal (Hedlundia lancifolia, tidligere Sorbus lancifolia) er et løvfellende tre i asalslekta innenfor rosefamilien.
Smalasal er et tre med aseksuell frøreproduksjon (agamospermi). Fruktene (bæreplene) spres med fugl. Det blir 2–5 m høyt. Bladene er smale, elliptiske og er som regel skåret inn mer enn halvveis til hovednerven. Det er ofte noen frie småblad nederst på bladet. Bladstilk og nedre del av bladnerven er ofte røde som hos sogneasal. Smalasal skiller seg fra sogneasal ved at beger og bladknopper er tett filthåret. Arten vokser i tørre skogkanter, i krattskog og på berg. Smalasal er endemisk for Norge og finnes bare på øya Tomma i Nesna kommune i Nordland.
Smalasal vurderes som kritisk truet i Norsk rødliste for arter. Bare 50 eksemplarer er kjent, og Husbymarka naturreservat er opprettet for å bevare arten. Smalasal vokste tidligere også i Alstahaug kommune, men ser ut til å være borte der. Lignende planter fra Sogn regnes nå til en egen art, sogneasal.
Rødlistevurdering
Generasjonstida er satt til 30 år, dvs. en vurderingsperiode på 90 år. Arten vokser i brattlendt, blandet lauvskog på middels baserik grunn. Den er bare kjent fra Norge og er dermed ansvarsart. Den har tidligere vært kjent fra Alstahaug: Blomsøy (sist dokumentert 1908) og Søvikskaret på Alsten (sist dokumentert 1909, men observert ett sted i 2021 uten at det har vært mulig å ta belegg) og fra Nesna: Tomma: Langåsen i Husebymarka, typelokaliteten for arten, registrert i 1996 med ca. 50 individer og registrert med 34 individer i 2011, og Løkta (funnet 2021, 5 individer). Disse populasjonene er isolerte, og det er ingen sjanser for rekolonisering dersom de dør ut.
Utbredelsen anses derfor å være kraftig fragmentert. Tilbakegangen fra utbredelsesområde på 190 km2 og forekomstareal på 24 km2, trolig på godt under 100 år, er betydelig, særlig fordi arten har lang generasjonstid, og denne nedgangen har trolig skjedd innen én vurderingsperiode. Årsaker til den antatte tilbakegangen er uklar, men intensivering av jordbruk/skogbruk med mindre utstrekning av kantkratt synes å medvirke. Dessuten kan gjengroing ved reduksjon av beite, plukkhogst og skogplantinger (regionalt fremmed gran og muligens også sitkagran; ha betydning.
Smalasal hører til en gruppe av triploide, aseksuelt frøformerte arter som har oppstått fra hybrider og som kollektivt kalles småasal-gruppa i slekta Hedlundia. Disse har trolig to kromosomsett fra arter av slekta Aria (sølvasal, pollen) og ett fra slekta Sorbus (rogn, på morsida, data fra plastid-DNA, P.H. Salvesen pers. medd., Grundt & Salvesen 2011). Til samme gruppe hører grenmarasal H. subpinnata på søndre Østlandet, småasal H. subarranensis på Sørlandet og Vestlandet, sogneasal H. sognensis i Sogn og Fjordane, og nordlandsasal H. neglecta i Bindal. Denne oppdelingen i arter er muligens ikke helt optimal.
En parallell serie av småarter med prinsipielt samme antatte opphav finnes på De britiske øyer. Salvesens undersøkelse av denne artsgruppen er ikke avsluttet. Den kan føre til endringer i hvilke arter Artsdatabanken anerkjenner, hvordan de avgrenses, og til endrete rødliste-kategorier for dem. Smalasal vurderes som kritisk truet (CR) ut fra både A-, B-, C- og D-kriteriene. Ut fra A-kriteriet vurderes den på grunn av en markert tilbakegang i utbredelsesområde og i og forekomstareal (hhv. 190 km2 og 24 km2 tidlig på 1900-tallet til bare to kjente (dokumenterte) delpopulasjoner på Tomma og Løkta i dag), dvs. en tilbakegang i forekomstareal på rett over 80% i foregående vurderingsperiode.
Ut fra B-kriteriet vurderes den på grunn av et svært begrenset utbredelsesområde og forekomstareal i kombinasjon med kraftig fragmentering og få trusselbetingete lokaliteter kombinert med pågående nedgang i alle parametre. Ut fra C- og D-kriteriene vurderes den på grunn av en liten populasjon bestående av mindre enn 50 individer, langt over 50% av nå kjente individer i én delpopulasjon, og med pågående nedgang.
Fəridə Əzizova
Fəridə Əzizova (født 6. juni 1995) er en aserbajdsjansk taekwondoutøver som konkurrerer i klasse -67 kilo. Hun vil representere Aserbajdsjan under Sommer-OL 2012, etter å ha kvalifisert seg til lekene ved å ha blitt nummer 2 i verdenskvalifiseringen.
Under Sommer-OL 2020 i Tokyo ble hun utslått i første runde.
Jackson County (Missouri)
Jackson County er et fylke i den amerikanske delstaten Missouri.
Koenigsegg
Koenigsegg er et svensk bilmerke. Koenigsegg ble etablert av Christian von Koenigsegg i 1993. Christian Von Koeningsegg fikk inspirasjon til å lage en bil etter at han så den norske animerte dukkefilmen Flåklypa Grand Prix. Han fikk med seg designeren David Craaford.
Europavei 711
E711 eller Europavei 711 er en europavei som går mellom Lyon og Grenoble i Frankrike. Veiens lengde er rundt 110 km.
Van Hool ExquiCity
Van Hool ExquiCity er et flerleddet busskjøretøy som ble introdusert i mars 2011 av den belgiske bussprodusenten Van Hool. Den leveres enten som en 18,6 meter lang leddbuss eller 23,8 meter lang dobbelleddbuss, og kan utstyres med forskjellige motorsystemer, som trolleybuss, hybridbuss etc. Den ble utviklet med konstruksjonsmessige og designmessige trekk hentet fra skinnegående transportmidler, først og fremst fra trikken. Denne bussen og liknende busskjøretøyer fått ulike kallenavn, blant annet «trambus», som oversettes til «trikkebuss» på norsk. Van Hool mener busskjøretøyet vil kombinere fleksibiliteten til en buss med effektiviteten til en trikk.
Variantene
ExquiCity kommer i to varianter etter lengde:
Exquicity har flere forskjellige motorvarianter :
Bergen
To busser som ble kjøpt av kollektivtransportoperatøren Skyss, Hordaland fylkekommunes kollektivtransportorganisasjon, ble overført til den bergenske bussoperatøren Tide Buss høsten 2014. Dette skjedde som ledd i et EU-prosjekt hvor noe av kostnadsdekningen overføres til EU og Transnova. Disse bussene er de første seriehybrider i Norge, ved å ha et motorarrangement hvor gassmotoren skal lage strøm til batteri og elmotorer som deretter driver drivakslingene. Motoren, av merke MAN, yter 206 kW ved 2200 omdreininger i minuttet og lager strøm til to elmotorer hver på 180 kW. Biogass ble tatt i bruk for gassmotoren. Toleddede busser, som settes inn i trafikken på Linje 9 som går til det nye høyskolebygget på Kronstad for å avlaste bybanen, har kapasitet på 155 passasjerer.
Ettersom det ikke er tillatt å ha større lengde enn 18,75 meter for leddbuss, må Skyss ordne med dispensasjon for å kjøre disse bussene. Bussene har hydraulisk styring på bakerste aksling for å ha en liten svingradius, ned til 12 meter. Under testing høsten og vinteren 2012 på busslinjer mellom Oslo og Fornebu (linje 31 Fornebu-sentrum-Tonsenhagen og linje 36 E Fornebu-Oslo bussterminal) ble det oppdaget at dobbelleddbusser hadde problemer på vinterføre. Derfor valgte man i Bergen å bruke to drivakslinger på ExquiCity-bussene.
Trondheim
Nettbuss og Tide i Trondheim sendte en storordre på 58 dobbelleddbusser til Van Hool, som inngikk samarbeid med Busnor og ga Wist Last & Buss serviceansvaret for bussene i en periode på 10 år, den 30. mars 2018. 44 busser er Nettbuss mens 14 eies av Tide. I desember 2018 startet opplæringsfasen der bussene ble testet på vinterføre og trange gater. Bussene kjører på Linje 1 Kattem - Ranheim, Linje 2 Kattem/Lund - Strindheim og Linje 3 Hallset/Migosenteret - NTNU Dragvoll. I Desember 2019 brant en Metrobuss ned på grunn av feil med varmen i gulvet.
Bussoperatørene
Over 250 ExquiCity-busskjøretøyer uansett variant har per 30. mars 2018 blitt levert til flere bussoperatører i 11 land, inkludert Tide buss i Bergen. Det har blitt levert inn bestillingsordrer fra Trondheim i Norge på 58 busser, fra Brussel på 14 busser og fra Pau i Frankrike på 8 busser for levering i året 2019.
Abel Adams
Abel Adams (født Aapeli Korhonen 14. mars 1879 i Karttula i Norra Savolax, død 14. juli 1938 i Helsingfors) var en finsk filmprodusent og grunnleggeren av Adams Filmi. I 1930-årene ledet Adams Finlands største kinokjede. Etter hans død i 1938 produserte ikke Adams Filmi nye filmer på 10 år.
Freddie Mercury
Liv og karriere
Foreldrene, Bomi og Jer Bulsara, var parsere fra staten Gujarat i det vestlige India. Han hadde en søster, Kashmira Bulsara-Cooke. Navnet Bulsara kommer fra en liten by i Gujarat der Freddies far Bomi vokste opp. Faren var kasserer for det britiske kolonikontoret på Zanzibar.
Mercurys foreldre bekjente seg til zoroastrismen, og en zoroaster-prest ledet derfor seremonien ved Mercurys bisettelse. Foreldrene var parsere som hadde forlatt India.
Mercury studerte ved St. Peters internatskole i Panchgani nær Bombay, India, der han fikk sin musikalske utdanning. Hans første opptreden var med sitt skoleband på fem medlemmer, The Hectics, nettopp på St. Peters. Her fikk han også tilnavnet «Freddie», og snart begynte selv foreldrene å kalle ham ved det navnet. Navnet «Mercury» kan anses som hans kunstneriske alias og ble ifølge gitarist Brian May tatt i bruk etter at Mercury skrev låten «My Fairy King» på Queens første album. En av strofene lyder: «Mother Mercury, look what they've done to me». Mercury skal ha utbrutt at siden hans «mor» het Mercury, måtte han hete det samme, og slik ble det.
Etter en tid i Zanzibar flyktet familien i 1964 til England på grunn av revolusjonen på øya. I England tok han eksamen i kunst og grafisk design ved Ealing Art College. Det viste seg nyttig da han designet Queens logo.
Med et vidt vokalspekter og en noe operalignende teknikk var han en av de mest mangfoldige og teknisk fremstående artistene innen rocksjangeren. Han komponerte mange av Queens hits, inkludert «Bohemian Rhapsody», «Somebody to Love» og «We Are the Champions». Som den fremragende pianist han var, komponerte han mange av sine sanger ved pianoet, men enkelte kjente sanger, slike som «Crazy Little Thing Called Love» fra The Game og «Ogre Battle» fra Queen II, komponerte han delvis på gitar.
Hans sangskriving var unik og demonstrerte påvirkning fra flere ulike kilder. Han viser en sterk sans for melodi, harmoni og komplekse komposisjoner. I flere av sine mest vellagde og populære sanger utfører han selv de fleste vokalinnslagene, noe som resulterer i en myk, kontrollert «sound» som har blitt et av Queens varemerker med tiden. Queen var i 1975 blant de første britiske artistene som arbeidet med de da nye 24-spors spolebåndmaskinene som tillot nettopp slike vokale oppbygninger.
Queen begynte å bruke en del «studio overdubs» på gruppens andre album, Queen II, som på side to av LPen kun inneholder Mercurys musikk (på CD-en, sporene 6–11). Mange lyttere identifiserer «Bohemian Rhapsody» som hans største musikalske verk, men det er mulig å finne spirene til denne mini-operaen allerede i hans tidligere arbeider.
Freddie Mercury gav ut to soloalbum: Mr. Bad Guy (1985) og Barcelona (1988), det siste i samarbeid med den katalanske sopranen Montserrat Caballé. Samarbeidet kom, som det første av sin type, overraskende på kritikerne, men ble likevel godt mottatt. En av hans hiter som soloartist var en coverversjon av sangen «The Great Pretender» (1987), men han fikk ikke før etter sin død sin første nr. 1 solo-hit med «Living On My Own», remixet av No More Brothers. Dette ble hans største hit i Storbritannia.
Det antas at han var biseksuell, men sto aldri offentlig fram, selv ikke i sin kunngjøring av at han hadde aids dagen før han døde. Han var fan av Aretha Franklin,Liza Minnelli og Jimi Hendrix. Han samarbeidet med Michael Jackson om noen låter som imidlertid aldri ble ferdigstilt eller publisert, fordi han mente at Michael Jackson rett og slett var for sær og vanskelig å samarbeide med. Dette inkluderer låta «State Of Shock», som ble fremført av Michael Jackson og Mick Jagger i den ferdige utgaven.
Mercury var videre velkjent for sin ekstravagante stil og hedonisme, men også for sin vennlighet og generøsitet. Han elsket katter og eide flere, og han skrev til og med en sang om sin favoritt («Delilah» på albumet Innuendo, 1991). Han røykte mye, og dette bidro til at hans stemme i løpet av 1980-årene ble hesere, mente han selv. Faktum var at han led av stemmenoduler som påvirket stemmebåndene hans. Disse oppstod tidlig i hans karriere og ble medisinsk påvist. Før Live Aid-konserten i 1985, som påståelig var Queens comeback, fikk han kortisonsprøyter rett i stemmebåndene for å kunne gjennomføre showet, mot legens anbefaling.
Tidlig på åttitallet pådro han seg hiv, og han døde av lungebetennelse i kombinasjon med aids 24. november 1991, i London, og ble kremert ved Kensal Green Cemetery. Hvor asken befinner seg er uvisst, men det spekuleres om at den ble spredt ut over Genèvesjøen ved Montreux eller i hagen hans i Kensington, London. Mesteparten av hans formue og eiendommer ble testamentert bort til hans nære venn Mary Ann Austin, som han hadde et romantisk forhold til frem til 1975, men forble nær med resten av livet. Hans daværende samboer Jim Hutton og personlige assistent Peter Freestone arvet hver 500 000 £ og andre eiendeler.
De gjenlevende medlemmene i Queen grunnla The Mercury Phoenix Trust og organiserte en minnekonsert til ære for Mercury året etter.
Mercurys navn er tatt med i lista fra 2002 over «100 Greatest Britons» (sponset av BBC og stemt på av offentligheten).
Ri Chol-myong
Ri Chol-myong (født 18. februar 1988) er en nordkoreansk fotballspiller som spiller for Pyongyang City Sports Group i DPR Korea League, den øverste fotballdivisjonen i Nord-Korea. Han spiller på midtbanen.
Freddie Mercury
Liv og karriere
En art av en afrikansk bille, Circolana mercuryi N. Bruce, 2004, ble oppkalt etter Freddie Mercury, fordi han var «Zanzibars mest berømte popmusiker og sanger».
Hans overbitt var grunnet fire ekstra tenner som dyttet fortennene hans fremover. Han kommenterte tidlig i sin karriere at han ønsket å forandre tennene sine, men at han ikke hadde tid til å gjøre det. Han var også redd for at en operasjon kunne skade eller forandre stemmen hans.
Selv om Mercurys talestemme var plassert i barytonregisteret, sang han de fleste av sine låter som tenor. Mercury hadde et misunnelsesverdig vokalspekter, med den supre spennvidden på fire, nesten 5 oktaver; han mestret altså å synge både mørkt og lyst. Stemmen hans hadde en suveren koloratur; han sang hurtige melodilinjer med korte noter i et stort register.
Fylkesvei 5878
Fylkesveg 5878 går mellom Kvalsund og Fosnavåg i Herøy kommune. Veiens lengde er 2,5 km.
Freddie Mercury
I popkulturen
Mercury er blant annet en gjenganger i den japanske animé-serien Sakigake!! Cromartie High!. Figuren har bare på seg lange brune bukser, og snakker aldri, men det er tider da han synger (imidlertid er ikke stemmen hans hørbar), og ses noen ganger ridende rundt på en gigantisk svart hest. Noen lurer på om han i det hele tatt forstår japansk. Han blir vanligvis introdusert med et harmonisk gitarriff.
Fylkesvei 5878
Frem til 2019 hadde veien betegnelsen Fv20.
Freddie Mercury
I popkulturen
I 2018 ble filmen Bohemian Rhapsody sluppet ut. Filmen er et biografisk musikalsk drama og omhandler Freddie mercury og resten av Queen. Hovedrollen er spilt av Rami Malek. Filmen ble regissert av Bryan singer og ble produsert av Graham king og Queen manager Jim Beach. Bohemian Rhapsody vant hele 5 oscarer, deriblant for beste mannlige skuespiller, beste lyd, beste redigering, beste lyd redigering og beste bilde.
I desember 2004 lagde rockegruppa Electric Six en coverversjon av Queens «Radio Ga Ga». Musikkvideoen har vokalist Dick Valentine i et Mercury-kostyme, dansende foran Mercurys grav. Dette har skapt kontrovers blant fans av Queen og Freddie Mercury; mange synes det er støtende, selv om Electric Six hevder at det var ment positivt.
Queen: The eYe er et videospill som foregår i et universers fylt med Queen-ting, og mange av sangene i spillet finnes i nye versjoner. Man kan spille av de fem CD-ene i en vanlig CD-spiller, slik at man kan høre (bare) sangene. Den instrumentale versjonen av «Gimme the Prize», som er i spillet, kom med på singlen "No-One But You (Only the Good Die Young)".
Sol Badguy i slåsspillserien Guilty Gear er sterkt influert av Mercury.
Det er også laget et annet videospill med referanse til to sanger på albumet; Queen II; "Ogre Battle: The March of the Black Queen.
Pak Sung-hyok
Pak Sung-hyok (født 30. mai 1990) er en nordkoreansk fotballspiller som spiller for Sobaeksu Sports Group i DPR Korea League, den øverste fotballdivisjonen i Nord-Korea. Han spiller på midtbanen.
Han var tatt ut i troppen til VM 2010 i Sør-Afrika, men i likhet med tre av lagkameratene ble han ikke meldt opp troppen til Nord-Koreas første kamp mot, trolig på grunn av en formell feil fra den nordkoreanske landslagsledelsens side.
Slaget ved Kalvsund
Forspillet
Ved pinsetiden 1309 ble en norsk krigsflåte som besto av de norske stormennenes egne skip som var betegnet som store og brede skipstyper med betegnelser «snekkior» og «budzor» som brukes om både krigsskip og handelsskip selv om betegnelsen snekkior kanskje ment snekker, samlet ved Tønsberg.
Et diplomatisk fremstøt for å sluttføre forhandlingene med den danske kongen Erik Menved i København ble forberedt med dette sjøtoget av trolig flere dusin skip, etter et brev fra kongen til flere trønderske stormenn vet man at et skip gjennomsnittlig sett hadde cirka femti mann om bord som besetning.
På veien sørover ble en del av flåten presset mot landsiden av sterk motvind og måtte legge til land i nærheten av Konghelle ved Kalvsund mellom øyene Öckerö og Björkö i nordre skjærgård av dagens Göteborg. På Ragnhildsholmen fikk hertug Erik Magnusson etterretning om dette, sendte straks ut en flåteavdeling av flere skip som muligens var rekvirerte handelsskip og mindre fartøyer som dannet et lokal sjøforsvar på Göta älv for å angripe de norske styrkene.
Sjøslaget
Angrepet fra det nordre elveløpet av Götaelven på de norske flåtestyrkene ble en suksess på farvannet omkring Kalvsund som lå mellom Björkö mot nordøst og Öckerö mot sørvest med en mindre øy i sundet. Under de rasende kampene ble syv skip erobret av svenskene som ryddet enhver motstand uten nåde. Blant de drepte var også Ivar Jonsson som hadde ledet det første herjetoget på Dalsland i foråret 1309 som gjengjeldelse for angrepet på Oslo i vinteren. Trolig minst 350 til 400 nordmann var drept eller tatt til fange av den svenske flåteavdelingen.
Men hertug Eriks flåtestyrken hadde vært delt i to mindre avdelinger og mens den ene vant seg suksess med deres overraskelsesangrepet, ble den andre nedkjempet og erobret av de norske flåtestyrkene som tok et ukjent antall større skip. Med denne lokale seieren hadde nordmennene hevnet deres tapet i den første omgangen.
De norske storskipene var mer egnet for sjøkamp enn skipene som hadde vært rekvirert av hertug Erik fra handelsfolk og andre, men deres storskipene var mindre manøvrerdyktige i trang farvann som på et skjærgård så de kan ha vært i disfavør ovenfor svenskene.
Etterspillet
På det samme tidspunkt som sjøslaget hadde hendt, hadde imidlertid Håkon V ankommet København med mesteparten av den norske krigsflåten der de ble mottatt av den danske kongen. Det endelige forliket som avsluttet den norsk-danske konflikten siden de fredløses krigen var ferdig utarbeidet den 17. juli 1309 med en forbundsavtale mot de svenske hertugene som fikk skriftig bekreftelse av 270 norske riddere.
Avtalen startet den danske kongens neste foretaket under krigen, det såkalte Sverigesfelttoget i senåret 1309 med en mektig hær som var sagt å ha utgjort 60 000 mann etter den «Jyske Krønike» og 2 500 pansrede rytterne som er bekreftet etter dokumenter fra Lübeck.
Håkon V Magnusson som vendt tilbake fra København, rustet ut et nytt hærtog som angrepet byen Konghelle som ble gjenerobret og etter en kort beleiring valgte borgherre Tore Unge i Ragnhildsholm festning å åpne portene for kong Håkon etter det var kommet trusler om tap av alt sitt gods i Norge. Felttoget i høsten 1309 hadde blitt en stor suksess for nordmennene, men det kom ikke noe hjelp til danskene fra den norske siden.
For tredje gang under krigen ble Ragnhildsholm festning beleiret. Dette gang av hertug Erik i den strenge vinteren 1309 til 1310, den strenge vinteren islagte elven slik at festningen var ikke lenge utilgjengelig for et konsentrert angrep som under beleiringen i 1308. Borgherren Tore Unge holdt ut fram til en norsk unnsetningsekspedisjon var slått i et slag av en hæravdeling under ledelse av en norsk stormann, Bjarne Lodinsson. Deretter gav han opp og gikk i hertugenes tjeneste for andre gang.
Krigen gikk mot slutten etter en våpenhvile var startet på nyttåret 1310.
Art of Noise
The Art of Noise var en avantgarde synthpopgruppe som ble dannet i 1983 av producer Gary Langan og programmøren J. J. Jeczalik sammen med musikeren Anne Dudley, producer Trevor Horn og journalist fra NME Paul Morley.
Gruppens navn hentet inspirasjon fra den italienske futurist Luigi Russolo og hans manifest L'arte dei Rumori. Musikkstilen var opprinnelig overveiende instrumental og bygget opp omkring digitale samplinger. Medlemmene viste sjeldent ansikt, men fremsto på platecover og i musikkvideoer med masker. Gruppen holdt det gående fra 1983-1990, og igjen fra 1998-2000.
Compsodactylus
Compsodactylus er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utbredelse
Slekten er utbredt i og rundt Andesfjellene.
Ralph Linton
Ralph Linton (født 27. februar 1893 i Philadelphia, død 24. desember 1953 i New Haven ) var en amerikansk sosialantropolog. Han huskes spesielt for arbeidene The Study of Man (1936) og The Tree of Culture (1955). Et av Lintons bidrag er hans velkjente distinksjon mellom status og rolle.
Jefferson County (Missouri)
Jefferson County er et fylke i den amerikanske delstaten Missouri.
Aiuaba
Aiuaba er en kommune i delstaten Ceará i nordøstregionen av Brasil.
Tyrsenske språk
Tyrsenske språk er en utdødd førindoeuropeisk språkfamilie. Den er oppkalt etter tyrsenerne, en betegnelse som antikkens greske forfattere benyttet om folkeslag som ikke var grekere.
Det var den tyske språforskeren Helmut Rix (1926–2004) som i 1998 identifiserte denne språkfamilien. Ifølge Rix bestod familien av tre språk, som inntil da ble betraktet som isolerte språk: Det etruskiske språket i Etruria, det raetiske språket i Alpene, og det lemniske språket i Egeerhavet. Disse tre språkene skal ha utgått fra det hypotetiske urspråket urtyrsensk. Ifølge Rix døde urtyrsensk ut omkring 1250-1000 f.Kr.
Språkgruppen døde antagelig ut en gang på 200-tallet f.Kr. i Egeerhavet (ved at de ble assimilert til gresktalende), og som etruskere en gang på 100-tallet e.Kr. i Italia (assimilert til latin). Til sist døde raetisk ut antagelig på 200-tallet e.Kr. ved assimilering til vulgærlatin i sør og til germansk i nord.
Wavel Ramkalawan
Wavel Ramkalawan (født 15. mars 1961 på Mahé) er en seychellisk anglikansk prest og politiker for partiet Linyon Demokratik Seselwa (LDS). Han ble 26. oktober 2020 innsatt som landets president.
Liv og virke
Ramkalawan kommer fra en familie der faren var metallarbeider og moren grunnskolelærer. Oldefaren var fra Bihar i India og var kontraktsarbeider på Mauritius, der bestefaren til Ramkalawan ble født.
Han fikk skolegang ved Seychelles College og studerte teologi ved St. Paul's Theological College på Mauritius og ved University of Birmingham i Storbritannia. Ramkalawan ble ordinert som prest i 1985 og arbeidet i forskjellige menigheter.